聞里中蠶饑不肯食山桑成長句
作者：錢時
朝代：宋

paragraphs: 往年蠶老苦乏食，採遍山桑無處覓。
救饑恨不到口頭，略無揀擇和枝喫。
今年葉亦未爲荒，稍羅粉米尋山桑。
掉頭不肯喫，大似向來藜藿腸。
山中連遭歲事惡，餓羸顛倒填溝壑。
草根拔盡不能充，往往珍羞視藜藿。
屈指于今能幾時，日前僅飽非有餘。
問着只要青稈米，薄賤粟麥如沙泥。
馬鳴不應也時樣，學爾愚氓惡情狀。
天公嗔爾警爾深，飽時忘却饑時心。